สวัสดีดีค่ะ อายุ 27 ปี ปวดกรามมา 6 วันแล้วค่ะ กรามบวม มีก้อนแข็งยาว แข็งมาก กดไม่ยุบ กดแล้วเจ็บ ปากแห้ง หน้าบวมผิดรูป กดเจ็บไปถึงหู แดง ออกร้อน อ้าปากไม่ได้เต็มที่ เหมือนติดที่ขากรรไกร บ้างทีเวลาตึงๆ จะชาที่แก้ม กลางคืนจะปวดแรงมาก นอนไม่ได้สักวัน ถ้าเผลอหลับ ก็จะตื่นเพราะปวด มีหนองไหลมี 1 วัน รู้สึกเหมือนแค้นอาหารตลอดเวลา มา2 วัน
สวัสดีค่ะ อาการปวดกรามนั้นเกิดได้จากหลายสาเหตุ อาจจะเกิดจากปัญหาในช่องปาก หู โพรงจมูกหรือความผิดปกติของขากรรไกร อาการปวดกรามมักส่งผลให้ผู้ป่วยพูดหรือกินลำบากเวลาที่ต้องขยับปากหรืออ้าปาก อาการปวดอาจเพิ่มมากขึ้นหรืออาจปวดไปถึงบริเวณหูอาการกรามบวม มีก้อนแข็ง กดไม่ยุบ หน้าบวมจนผิดรูป อ้าปากได้ไม่เต็มที่ มีหนองไหล ปวด อาจเกิดจาก ข้อต่อขากรรไกรอักเสบ อาการคือจะปวดบริเวณข้อต่อขากรรไกรบริเวณใกล้ติ่งหู โดยจะปวดมากขึ้นเวลาอ้าปาก หุบปาก หรือมีต่อมน้ำลายบริเวณกกหูอักเสบ เกิดตามหลังอุบัติเหตุเช่นการกระแทกแรงๆบริเวณดังกล่าว หรือมีฟันผุมีการอักเสบในช่องปาก เป็นต้นสาเหตุเกิดได้จากหลายอย่างทั้งจากตัวข้อต่อเอง ความผิดปกติของฟัน ช่องคอ เหงือก ดังนั้น จำเป็นต้องได้รับการตรวจร่างกายร่วมด้วยถ้ายังมีอาการเป็นมากขึ้นเรื่อยๆ หนองไหล ปวด บวมจนกินอะไรได้ตามปกติ บ่งบอกไปถึงการอักเสบหรือติดเชื้อที่อาจรุนแรง ต้องได้ยาฆ่าเชื้อร่วมด้วย จึงควรไปพบแพทย์เพื่อตรวจประเมินอาการและรับการรักษาอย่างเหมาะสมต่อไปเบื้องต้นประคบเย็นลดบวม กินยาแก้ปวดได้ทุก 4-6 ชั่วโมงหากปวดมากๆ รับประทานอาหารอ่อนๆที่ไม่ต้องเคี้ยวมาก แปรงฟันให้สะอาดวันละ 2 ครั้ง